ג'ורג' שירינג

ג'ורג' אלברט שירינג (באנגלית: George Albert Shearing; 13 באוגוסט 1919 – 14 בפברואר 2011), היה פסנתרן, מלחין ומעבד ג'אז אנגלי.

שירינג, עיוור מלידה, חיבר למעלה מ 300 קטעי ג'אז וביניהם השיר Lullaby of Birdland, הוביל הרכבי ג'אז רבים ומגוונים, הקליט עשרות אלבומים שזכו להצלחה רבה. בשנים 1982 ו-1983 זכה שירינג בפרס גראמי על שני אלבומים שיצר עם הזמר מל טורמה.<ref name=":0"></ref>

== ביוגרפיה ==
ג'ורג' שירינג
שירינג נולד בלונדון ב-13 באוגוסט 1919, הצעיר בתשעה ילדים למשפחה ממעמד הפועלים. אביו עבד כמוביל פחם ואמו ניקתה רכבות בלילה אחרי טיפול בילדיה במשך היום. על אף שהיה עיוור מלידה, שירינג גילה יכולות וכישרונות מוזיקליים כבר מגיל צעיר, והיה מנגן משמיעה שירים ששמע ברדיו על הפסנתר בביתו. הוא החל ללמוד אצל מורה מקומי והמשיך עוד ארבע שנים בלימודיו ב.<ref name=":1"></ref>

הודות לכישרונו הוצעו לשירינג מלגות לימוד מאוניברסיטאות נחשבות, אך הוא העדיף לצאת ולהתפרנס והחל לנגן בפאב מקומי תמורת חמישה דולרים לשבוע.<ref name=":0" /> ב-1937 הוא הצטרף לתזמורת שכל נגניה עיוורים בהובלת קלוד במפטון והחל להתפרסם. באותה תקופה החל להקשיב לתקליטים של הפסנתרנים פאטס וולר וטדי וילסון מהם הושפע בדרך לעיצוב סגנון ייחודי משלו.

ב-1938 נערכה השמעת הבכורה שלו בתחנת הרדיו BBC והוא החל להקליט בקביעות כסולן, וכן עם מיטב הנגנים באנגליה באותה תקופה. ב-1947 החליט שירינג להגיע למולדת הג'אז ארצות הברית ולהיות חלק מסצנת הג'אז בניו יורק. במהרה התפרסם כפסנתרן בי בופ והחל לנגן במועדוני הג'אז של ניו יורק, תחילה כפסנתרן בהפסקות וכמחליף של הפסנתרן של אלה פיצג'רלד, עד שהקים רביעייה והוזמן לנגן עם הרביעייה שלו ושל הקלרניתן באדי דה פרנקו.<ref name=":1" /> בשנת 1941 נשא שירינג לאשה את טריקסי בייס, שממנה התגרש מאוחר יותר.<ref name=":1" /> 

הפריצה הגדולה שלו לתודעת הקהל התרחשה ב-1949 כשהקליט עם קווינטט שהוביל גרסה לשיר September in the rain. התקליט הפך ללהיט ונמכר ב-900 אלף עותקים.<ref name=":1" /> שירינג ביסס את מעמדו כפסנתרן ג'אז והירבה להקליט ולהופיע עם הקווינטט בכל רחבי ארצות הברית. עם הזמן החל להוסיף אלמנטים קלאסיים לנגינתו והופיע כסולן עם תזמורת סימפונית. משנת 1968 צימצם את ההרכבים שלו לטריו ודואו, דבר שאיפשר לו לאלתר ולנוע בחופשיות מיצירותיו של יוהאן סבסטיאן באך לסגנון בי בופ באותו קטע מוזיקלי.

בשנת 1973 התגרש שירינג מאשתו הראשונה ונשא לאשה את הזמרת אלי גפרט.

שירינג הוזמן על ידי שלושה מנשיאי ארצות הברית להופיע בבית הלבן - הנשיאים ג'רלד פורד, ג'ימי קרטר ורונלד רייגן. בשנת 2006 הוענק לשירינג תואר אביר על ידי המלכה אליזבת השנייה. כשהתבשר על קבלת הפרס אמר "אני לא יודע למה מגיע לי הפרס, פשוט עשיתי את מה שאני אוהב לעשות" כשנשאל על ידי העיתונות לתחושותיו השיב "אני חושב על הדרך שעשיתי מנגן פאב בשכונה עבור 5 דולר לשבוע עד לארמון בקינגהאם, זו בהחלט דרך ארוכה וקבלת תואר האבירות יכולה אולי להראות לאנשים צעירים לאן ניתן להגיע בחיים אם אדם לומד היטב את מלאכתו והולך בעקבות חלומותיו".<ref name=":0" />

שירינג נפטר בגיל 91 ממחלת לב. פסנתרן הג'אז והמלחין דיק היימן אמר עליו "לג'ורג' שירינג היה צבע עשיר וחושני בפסנתר. הוא התחבר לפסנתר קרוב יותר מכל הפסנתרנים שאני מכיר".<ref></ref>

== קישורים חיצוניים ==

* 

* פיטר ווצ'ר, [https://www.theguardian.com/music/2011/feb/15/sir-george-shearing-obituary לזכרו של ג'ורג' שירינג], הגרדיאן, 15 בפברואר 2011
* [https://www.npr.org/sections/ablogsupreme/2011/02/19/133759893/sir-george-shearing-gentle-jazz-piano-icon-has-died תוכנית לזכרו של ג'ורג' שירינג], תחנת NPR, פברואר 2011
* 
* [https://www.youtube.com/watch?v=9kQWpeDBgAo&t=144s ג'ורג' שירינג משוחח על חייו והמוזיקה שלו] באתר יוטיוב
* [https://www.youtube.com/watch?v=7zJnoQiIqDU ג'ורג' שירינג מנגן Lullaby of birdland] באתר יוטיוב
*[https://www.youtube.com/watch?v=nPtfng_CdwU&t=834s הקווינטט של ג'ורג' שירינג בהופעה חיה ב-1957] באתר יוטיוב
*
* [https://www.discogs.com/artist/59407 דיסקוגרפיה] של ג'ורג' שירינג
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:זוכי פרס גראמי
קטגוריה:מוזיקאים אמריקאים
קטגוריה:מוזיקאים אנגלים
קטגוריה:מוזיקאים עיוורים
קטגוריה:מלחיני ג'אז
קטגוריה:מלחינים בריטים במאה ה-20
קטגוריה:נגני ג'אז: פסנתרנים
קטגוריה:בריטים שנולדו ב-1919
קטגוריה:אנגלים שנפטרו ב-2011